Príloha č. 2

Právna analýza pôsobnosti  Slovenskej obchodnej inšpekcie pri výkone kontroly na vnútornom trhu

1.	Existujúce problémy a potreby pre činnosť Slovenskej obchodnej inšpekcie

Do roku 1993 vykonávala Slovenská obchodná inšpekcia kontrolu na trhu podľa zákona č. 71/1986 Zb. o Slovenskej obchodnej inšpekcii. Jej pôsobnosť sa rozšírila od roku 1993 o všeobecný dozor v ochrane spotrebiteľa a to prijatím zákona č. 634/1992 Zb. o ochrane spotrebiteľa a zákona č. 274/1993 Zb. o pôsobnosti orgánov vo veciach ochrany spotrebiteľa.

	Od roku 1993 	nastal výrazný progres v prijímaní legislatívy na ochranu spotrebiteľa. V uvedenej oblasti je Slovenská obchodná inšpekcia nosným orgánom trhového dozoru. Prehľad právnych predpisov, podľa ktorých vykonáva SOI kontrolu na trhu je uvedená v prílohe. Ide o priamy výkon dozoru celkom nad 16 právnymi predpismi a ďalšie právne predpisy v ochrane spotrebiteľa sú v štádiu prípravy, resp. legislatívneho rozpracovania.

	Nie rovnakým spôsobom sa vyvíjal rozpočet SOI na zabezpečenie činnosti a počty pracovníkov:

Rok		Rozpočet	Počet zam.	Priemerná mzda	Počet kontrolovaných PJ
		v mil. Sk				v Sk
1997	 	65 751	 	288			9 958			27 886
1998		66 530		315			9 853			31 894
1999		83 624		314	          	          11 325		           29 553
2000		60 090	           297			9 767			27 315
    	.
2001  		64 803		297		          10 079                             x
Návrh:
2002            156 926                    400                          11 401                            x
	
	Najnáročnejším, z hľadiska výkonu dozoru bolo uplatnenie v praxi a výkon dozoru nad zákonom č. 264 o technických požiadavkách na výrobky a o posudzovaní zhody, vrátane príslušných nariadení vlády. Na základe dohody medzi ÚNMS SR a MH SR sekciou OS a VO, Slovenskou obchodnou inšpekciou a príslušnými autorizovanými osobami (skúšobňami) bolo zabezpečené odborné vyškolenie výkonných pracovníkov - inšpektorov tak, aby mohli kvalifikovane vykonávať trhový dozor v danej oblasti. V spolupráci s autorizovanými osobami vykonala v priebehu roku 2000 expertné prieskumy v uplatňovaní zákona č. 264/1999 Z.z. a nadväzujúcich nariadení vlády. Náklady na tieto expertné prieskumy (vrátane nákladov na odberanie vzoriek a ich preskúšanie u autorizovaných osôb) boli, s ohľadom na nízky rozpočet SOI a nevytvorenú rozpočtovú položku v rozpočte SOI pre daný účel, financované z rozpočtu ÚNMS SR na základe súhlasu MF SR.

	Ide o najvážnejší problém z hľadiska výkonu dozoru SOI, ktorý je nevyhnutné doriešiť  v rámci predkladaného návrhu zákona o Štátnej kontrole na vnútornom trhu  v ochrane spotrebiteľa a dopadov na štátny rozpočet. 

   	Slovenská obchodná inšpekcia  ako orgán kontroly, zahrňujúci v sebe všetky aspekty ochrany spotrebiteľa, je aj podľa previerok pracovných skupín Európskej komisie (ďalej EK) najčitateľnejším orgánom trhového dozoru na vnútornom trhu SR. Z analýzy jej vývoja za posledných 5 rokov jednoznačne vyplýva jej širokospektrálny nárast kompetencií v rámci výkonu kontroly a koordinácie kontrolných úloh ochrany spotrebiteľa na území Slovenskej republiky.
 
V priebehu roku 1999 a 2000 SOI poukazovala na nevyhnutné zvýšenie finančných prostriedkov (odhad cca 90 mil. Sk) na realizáciu zákona č. 264/1999 Z.z. o technických požiadavkách na výrobky  t. j. potrebu úhrady autorizovaným osobám (ktoré sú prevažne súkromnými technickými skúšobňami) za preverenie zhody vlastností určených výrobkov. Uvedené požiadavky vychádzali z predpokladu, že do účinnosti zákona o technických požiadavkách na výrobky a o posudzovaní zhody sa predtrhová kontrola realizovala na hraniciach SR colnými orgánmi ako aj štátnym skúšobníctvom. Po prijatí zákona sa presunula zodpovednosť štátu do oblasti trhovej kontroly t. j. do kompetencie SOI (v rozsahu cca 80 % všetkých výrobkov nachádzajúcich sa na trhu SR) s tým, že táto úloha bude zabezpečená výkonom dohľadu na vnútornom trhu. Vzhľadom na uvedené skutočnosti bola SOI v plnom rozsahu pripravená rozšíriť svoju činnosť o jeden z najrozsiahlejších projektov kontroly vnútorného trhu t. j. technickú kontrolu výrobkov podľa uvedeného zákona. Pre priblíženie charakteru kontroly, jej rozsahu a náročnosti považujeme za dôležité zvýrazniť niektoré skutočnosti. Náročnosť trhového dohľadu si uvedomila aj vláda SR pri predkladaní vládneho návrhu zákona o technických požiadavkách na výrobky a o posudzovaní zhody do NR SR, keď na strane 34 svojej dôvodovej správy odporúča zvýšiť finančné prostriedky vo výške 25 mil. Sk na zabezpečenie činnosti SOI (nákup kontrolovaného tovaru, platby za skúšky autorizovaným osobám, zvyšovanie odbornej úrovne inšpektorov podľa nariadení vlády k jednotlivým komoditám určených výrobkov, operatívne kontroly tovaru v colných skladoch). 

V uvedenom materiály sa taktiež konštatuje, že tento proces bude zároveň vyžadovať zvýšené nároky na bežné výdavky vrátane mzdových nákladov na zvýšený počet pracovníkov.

Finančné nároky na zabezpečenie efektívnej kontroly na trhu vrátane zabezpečenia účinného fungovania systému na ochranu spotrebiteľa v Slovenskej republike sú uvedené v prílohe č. 1.  

2.	Analýza platnej legislatívy v ochrane spotrebiteľa

	Právna úprava v oblasti bezpečnosti výrobkov a poskytovania služieb, platná v Slovenskej republike, kladie dôraz na ochranu zdravia a oprávnených ekonomických záujmov spotrebiteľov. Je vymedzená všeobecným zákonodarstvom v ochrane spotrebiteľa a ďalšími právnymi predpismi, ktoré upravujú osobitosti a špecifiká jednotlivých chránených záujmov. 

Podľa doteraz platnej legislatívy vykonáva SOI dozor nad dodržiavaním ustanovení nasledovných právnych predpisov:

-	zákon č. 	  71/1986 Zb. 	o Slovenskej obchodnej inšpekcii
-	zákon č. 	634/1992 Zb. 	o ochrane spotrebiteľa
-	zákon č. 	274/1993 Z.z. 	o vymedzení pôsobnosti orgánov vo veciach 
ochrany  spotrebiteľa
-	zákon č. 	152/1995 Z.z. 	o potravinách (len v obmedzenom rozsahu)
-	zákon č. 	  18/1996 Z.z. 	o cenách
-	zákon č. 	147/2001 Z.z. 	o reklame
-	zákon č. 	   67/1997 Z.z. 	o ochrane nefajčiarov
-	zákon č. 	  90/1998 Z.z. 	o stavebných výrobkoch
-	zákon č. 	178/1998 Z.z. 	o podmienkach predaja výrobkov a poskytovania 
služieb na  trhových miestach
-	zákon č. 	264/1999 Z.z. 	o technických požiadavkách na výrobky 
o posudzovaní zhody a príslušné Nariadernia vlády 
-	zákon č. 	108/2000 Z.z. 	o ochrane spotrebiteľa pri podomovom predaji 
a zásielkovom predaji
-    zákon č. 258/2001 Z.z.            o spotrebiteľských úveroch
-    zákon č. 281/2001 Z.z.            o zájazdoch, podmienkach podnikania cestovných 
kancelárií a cestovných agentúr a o zmene 
a doplnení Občianskeho zákonníka v znení 
neskorších predpisov
-	zákon č. 163/2001 Z.z.	o chemických látkach a chemických prípravkoch (vrátane pripravovaných právnych predpisov – vyhlášok)
-	vyhláška MH SR č. 18/1999 Z.z. ktorou sa ustanovujú podrobnosti o označovaní zloženia a spôsobe zaobchádzania s textilnými výrobkami,
-	vyhláška MH SR č. 125/1995 Z.z. ktorou sa upravuje kategorizácia pohostinských prevádzkární a klasifikačné znaky na ich zaraďovanie do skupín a kategorizácia ubytovacích zariadení a klasifikačné znaky na ich zaraďovanie do tried,
-	vyhláška MH SR 105/2001 Z. z. o označovaní materiálového zloženia obuvi
-	vyhláška MH SR 106/2001 Z. z. o označovaní materiálového zloženia výrobkov z krištáľového skla.

Vymedzenie pôsobnosti Slovenskej obchodnej inšpekcie

a) podľa zákona č. 71/1986 Zb. o SOI

Slovenská obchodná inšpekcia kontroluje fyzické a právnické osoby, vykonávajúce podnikateľskú činnosť, ktorú predstavuje:
-	obchodná činnosť,
-	výrobná činnosť,
-	verejné, závodné, školské stravovanie, stravovanie v sociálnych zariadeniach,
-	ubytovacie služby,
-	cestovné kancelárie,

-	ostatné podmienky ustanovené všeobecne záväznými právnymi predpismi pre výrobnú a obchodnú činnosť.

b) podľa zákona č.634/1992 Zb. o ochrane spotrebiteľa

Slovenská obchodná inšpekcia kontroluje fyzické a právnické osoby pri výkone ich činností, ktorú predstavuje:

-	obchodná činnosť,
-	výrobná činnosť,
-	služby,
-	predaj občanmi.

Konkrétne ide o:

-	poctivosť predaja výrobkov a poskytovanie služieb (hmotnosť, mieru, množstvo, kvalitu, ceny),
-	hygienické podmienky predaja výrobkov a poskytovanie služieb, vrátane skladovania,
-	dodržiavanie dobrých mravov, dodržiavanie nediskriminácie spotrebiteľa,
-	bezpečnosť výrobkov,
-	klamanie spotrebiteľa,
-	informačné povinnosti o vlastnostiach predávaných výrobkov, o charaktere poskytovaných služieb, o cenách,
-	reklamácie,
-	označenie prevádzkárne,
-	vydanie riadneho dokladu o kúpe,
-	neprimerané podmienky v typových zmluvách.

II. Dozor nad ochranou spotrebiteľa podľa osobitných predpisov

Dozor nad potravinami

Podľa zákona č. 152/1995 Z.z. o potravinách pôsobnosť vo veciach potravinárskeho dozoru vykonávajú:
-	Slovenská poľnohospodárska a potravinárska inšpekcia,
-	orgány veterinárnej správy,
-	orgány na ochranu zdravia,
-	okresné úrady, obce, Slovenská obchodná inšpekcia – v obmedzenom rozsahu.

Okresné úrady, obce a  Slovenská obchodná inšpekcia majú podľa zákona č. 152/1995 Z.z. oznamovaciu povinnosť v prípade zistenia porušenia povinnosti ustanovených v zákone o potravinách.

Dozor pri posudzovaní zhody
(zákon č. 264/1999 Z.z. o technických požiadavkách na výrobky a o posudzovaní zhody)

Dohľad pri posudzovaní zhody sa vykonáva nad : 
-	vyhlásením o zhode,
-	označením značky o zhode,
-	skutočnosťami, či zodpovedajú vlastnostiam o zhode,
-	oprávneným používaním značky zhody.

Orgány dohľadu kontrolujú :
-	technickú,
-	výrobnú,
-	obchodnú dokumentáciu,
-	výrobné,
-	skladové,
-	obchodné priestory.

Podľa zákona č. 264/1999 Z. z. o technických požiadavkách na výrobky a o posudzovaní zhody, orgánmi dohľadu sú orgány štátnej správy zriadené podľa osobitných predpisov:
-	Slovenská obchodná inšpekcia ako orgán všeobecnej kontroly na trhu v oblasti ochrany spotrebiteľa
V špecifických oblastiach podľa osobitných zákonov aj:
-	Telekomunikačný úrad ( zriadený zákonom č. 195/2000 Z. z. o telekomunikáciách – štátna regulácia telekomunikačných činností ) ,
-	Krajskí a okresní hygienici (zriadení zákonom č. 272/1994 Z. z. o ochrane zdravia ľudí – štátny zdravotný dozor ),
-	Štátny ústav pre kontrolu liečiv (zriadený zákonom č. 140/1998 Z. z. o liekoch a zdravotníckych pomôckach – štátny dozor na úseku farmácie ),
-	Ústav štátnej  kontroly veterinárnych biopreparátov a liečiv (zriadený zákonom č. 337/1998 Z.z. o veterinárnej starostlivosti, pôsobnosť podľa zákona č. 140/1998 Z. z. o liekoch a zdravotníckych pomôckach – štátny dozor na úseku veterinárnej farmácie),
-	Slovenský metrologický inšpektorát (zriadený zákonom č. 142/2000 Z. z. – štátny dohľad v oblasti meradiel ),
-	Colné orgány (zriadené zákonom č. 180/1996 Z. z. Colný zákon – kontrolujú, či dovážané výrobky majú vyhlásenie o zhode alebo certifikát zhody alebo značku zhody ),
-	Inšpektoráty práce (zriadené zákonom č. 95/2000 Z.z. o inšpekcii práce – kontrola nad dodržiavaním právnych predpisov na zaistenie bezpečnosti a ochrany zdravia pri práci a bezpečnosti technických zariadení).

Do oblasti posudzovania zhody spadá legislatíva, týkajúca sa rôznych výrobkových skupín (napr. potraviny, kozmetické výrobky, chemické látky, farmaceutické prípravky, elektrické zariadenia, motorové vozidlá, výrobky vzťahujúce sa k ochrane spotrebiteľských záujmov), ktorá je v rôznom štádiu rozpracovania vo vzťahu k približovaniu práva SR k právu EÚ. 

Dozor  pri stavebných výrobkoch
(zákon č. 90/1998 Z.z. o stavebných výrobkoch)

Dohľad pri stavebných výrobkoch sa vykonáva  prostredníctvom :
-	kontroly označovania a balenia stavebných výrobkov uvádzaných na trh,
-	kontroly sprievodných listín stavebných výrobkov,
-	odoberania vzoriek stavebných výrobkov a vykonávania skúšok.

Orgány dohľadu kontrolujú:
-	skladovacie a predajné priestory,
-	výrobcov, dopravcov, predajcov, nákupcov stavebných výrobkov,
-	staveniská.

Podľa zákona č. 90/1998 Z. z. o stavebných výrobkoch dohľad nad trhom vykonávajú orgány štátnej správy zriadené osobitným predpisom najmä:
-	Slovenská obchodná inšpekcia,
-	Inšpektoráty práce (zriadené zákonom č. 95/2000 Z.z. o inšpekcii práce – kontrola nad dodržiavaním právnych predpisov na zaistenie bezpečnosti a ochrany zdravia pri práci a bezpečnosti technických zariadení),
-	Štátny požiarny dozor ( podľa zákona č. 126/1985 Zb. o požiarnej ochrane – posudzovanie výrobkov z hľadiska ich požiarnej bezpečnosti, posudzovanie typizačných prác z hľadiska požiarnej bezpečnosti stavieb, posudzovanie dokumentácie stavieb vrátane technológie z hľadiska ich požiarnej bezpečnosti ),
-	Krajskí a okresní hygienici ( podľa zákona č. 272/1994 Z. z. o ochrane zdravia ľudí – výkon štátneho zdravotného dozoru ),
-	Železniční obvodní hygienici a hygienik ŽSR ( v zmysle § 38 zákona č. 272/1994 Z.z. o ochrane zdravia ľudí – výkon štátneho zdravotného dozoru).

Dozor pri podomovom a zásielkovom predaji
(podľa zákona č. 108/2000 Z.z. o ochrane spotrebiteľa pri podomovom predaji a zásielkovom predaji)
Dozor pri podomovom a zásielkovom predaji sa vykonáva nad:
-     dodržiavaním času predaja,
-	dodržiavaním zákazu predaja.

Dozor pri reklame
(zákon č. 147/2001 Z.z. o reklame)

Dozor nad reklamou zahŕňa: 
-	všeobecné požiadavky na reklamu,
-	zákaz reklamy niektorých výrobkov.

Podľa zákona č. 147/1996 Z.z. o reklame dozor nad dodržiavaním ustanovení tohto zákona a osobitných predpisov vykonávajú:
-	Štátny ústav pre kontrolu liečiv (zriadený zákonom č. 140/1998 Z.z. o liekoch a zdravotníckych pomôckach),
-	Štátny ústav pre kontrolu veterinárnych liečiv (zriadený zákonom č. 337/1998 Z.z. o veterinárnej starostlivosti),
-	Slovenská poľnohospodárska a potravinárska inšpekcia podľa vecnej príslušnosti určenej osobitným predpisom (zriadená zákonom č. 70/1986 Zb. o Slovenskej poľnohospodárskej a potravinárskej inšpekcii),
-	Slovenská obchodná inšpekcia – v celom rozsahu okrem reklamy, nad ktorou podľa vecnej príslušnosti, vykonávajú dozor vyššie uvedené orgány.

Dozor pri predaji na trhových miestach
(zákon č. 178/1998 Z.z. o podmienkach predaja výrobkov a poskytovania služieb na trhových miestach)

Dozor podľa tohto zákona zahŕňa:
-	zákaz predaja výrobkov a poskytovania služieb na trhových miestach,
-	ukladanie pokút s výnimkou § 12 ods. 4 – ukladanie pokút obcami.

Dozor pri ochrane nefajčiarov
(zákon č. 67/1997 Z.z. o ochrane nefajčiarov)

Dozor pri ochrane nefajčiarov zahŕňa:
-	označovanie tabakových výrobkov,
-	obmedzenia a zákazy predaja tabakových výrobkov,
-	zákaz reklamy tabakových výrobkov,
-	obmedzenie fajčenia v stravovacích zariadeniach.

Podľa zákona č. 67/1997 Z.z. o ochrane nefajčiarov kontrolu nad dodržiavaním tohto zákona v rámci svojej pôsobnosti vykonávajú:
-	Slovenská obchodná inšpekcia,
-	okresné úrady,
-	Slovenská poľnohospodárska a potravinárska inšpekcia (zriadená zákonom č. 70/1986 Zb. o Slovenskej poľnohospodárskej a potravinárskej inšpekcii),
-	Štátne zdravotné ústavy (zriadené zákonom č. 272/1994 Z.z. o ochrane zdravia ľudí),
-	obce,
-	Príslušné zložky Železníc SR (zákon č. 258/1993 Z.z. o Železniciach SR),
-	Inšpektoráty  práce (zriadené zákonom č. 95/2000 Z.z. o inšpekcii práce),
-	Železničný zdravotný úrad ( v zmysle § 38 zákona č. 272/1994 Z.z. o ochrane zdravia ľudí).

Dozor pri cenách
(zákon č. 18/1996 Z.z. o cenách)

Cenová kontrola zahŕňa:
-	dodržiavanie ustanovení zákona o cenách a všeobecne záväzných predpisov a rozhodnutí v oblasti cien,
-	overovanie správnosti podkladov predkladaných na účely vyhodnocovania vývoja cien, regulácie cien a pre konanie o porušení cenovej disciplíny a ukladanie opatrení na nápravu zistených nedostatkov,
-	plnenie informačných povinností pri označovaní tovaru cenami.

Podľa zákona č. 18/1996 Z.z. o cenách  cenovú kontrolu vykonávajú:
-	Ministerstvo financií SR,
-	iný orgán štátnej správy pri prirodzených monopoloch,
-	okresné  úrady,
-	Správy finančnej kontroly – podľa osobitných predpisov (zák. č. 254/1993 Z.z.),
-	Slovenská obchodná inšpekcia – cenová kontrola, cenové informácie v rozsahu ustanovenom osobitným predpisom (zák. č. 71/1986 Zb. o SOI, zák. č. 634/1992 Zb. o ochrane spotrebiteľa).

Kompetencie Slovenskej obchodnej inšpekcie a iných orgánov dozoru 
v oblasti harmonizovanej, neharmonizovanej a v oblasti služieb

1.	Harmonizovaná oblasť - Smernice Nového prístupu

zákon č.	predmet kontroly na trhu	Kompetencia SOI	kompetencie iných orgánov	
264/1999 Z. z.	*	strojové zariadenie Nariadenie vlády  SR č. 391/1999 
      Z. z.

*	el. zariadenia v určitom rozsahu napätia
Nariadenie vlády SR č. 392/1999 
Z. z.
*	spotrebiče plynných palív
Nariadenie vlády SR č. 393/1999 
      Z. z.
*	elektromagnetická kompatibilita
Nariadenie vlády SR č. 394/1999 
Z. z.
*	hračky
Nariadenie vlády SR č. 395/1999
 Z. z.
*	strelné zbrane a strelivo
Nariadenie vlády SR č. 397/1999 
Z. z. a Nariadenie vlády SR 
č. 296/2000 Z. z.
*	pyrotechnické výrobky
Nariadenie vlády SR č. 398/1999
 Z. z.a Nariadenie vlády SR 
č. 297/2000 Z. z.
*	váhy s neautomatickou činnosťou – Nariadenie vlády SR č. 399/1999
       Z. z.

*	ostatné určené výrobky
Nariadenie vlády SR č. 400/1999 
Z. z. 	Trhový dozor

Trhový dozor

Trhový dozor

Trhový dozor

Trhový dozor

Trhový dozor

Trhový dozor

Trhový dozor

Trhový dozor
	*	Národný inšpektorát práce – zák. č. 95/2000 Z. z.
       trhová a predtrhová 
       kontrola z hľadiska 
       bezpečnosti a 
       ochrany zdravia pri 
       práci

•	Národný inšpektorát práce - zák. č. 95/2000 Z. z.

•	Národný inšpektorát práce - zák. č. 95/2000 Z. z.
-

-

MV SR – polícia

-

*	Slovenský metrologický inšpektorát - zák. č. 142/2000 Z. z.

*	SPPI - 70/1986 Zb., zák. č. 152/1995 Z. z. a Potravinový kódex

*	Veterinárna správa - č. 337/1998 Z. z., 
      č. 152/1999 Z. z.
      a Potravinový kódex
*	Kr. + okr. hygienici -č. 272/1994 Z. z.
*	ŠUKL – zák.
      č. 140/1998 Z. z.
*	Slov. metrologická inšpekcia - zák. 
      č. 142/2000 Z. z.
*	ŠZÚ - č. 272/1994 
       Z. z.

*	Hl. banský úrad -
      č. 51/1988 Zb.
*	Národný inšpektorát práce - č. 95/2000 Z.z.	
90/1998 Z. z.	- stavebné výrobky	trhový dohľad - SOI

trhový dozor -MVaRR SR		

2. 	Neharmonizovaná oblasť a služby

zákon č.	predmet kontroly na trhu	kompetencia SOI	kompetencie iných orgánov	
71/1986 Zb.
634/1992 Zb.
274/1993 Z.z.
18/1996 Z.z.
220/1996 Z.z.
178/1998 Z.z.
108/2000 Z.z.
Vyhl. č. 125/1995 Z.z.	neurčené výrobky
a služby	•	miera, hmotnosť, množstvo 

•	kvalita

•	ceny a cenové predpisy

•	zdravotná neškodnosť, DNS

•	podmienky skladovania a dopravy

•	osobná a prevádzková hygiena

•	platnosť úradného overenia meradiel

•	plnenie informačných povinností

•	klamanie spotrebiteľa

•	diskriminácia spotrebiteľa

•	vybavovanie reklamácií

•	posúdenie podmienok typových zmlúv

•	bezpečnosť výrobkov a služieb

•	závodné stravov.

•	školské stravovanie

	•	OÚ, SPPI, PÚ, SMI, obce

•	OÚ, obce, SPPI, PÚ, Veterinárna správa,
•	OÚ

•	OÚ, SPPI,  Veterinárna správa
Orgány hygieny
•	OÚ, obce, SPPI, Veterinárna správa 

•	OÚ, SPPI , Veterinárna správa
Orgány hygieny

•	OÚ, SPPI, PÚ, SMI 

•	OÚ, obce, SPPI, PÚ, Veterinárna správa

•	OÚ, obce,  SPPI, Veterinárna správa

•	OÚ, obce

•	OÚ, obce

•	OÚ

•	OÚ

  	
zákon č.	predmet kontroly na trhu	kompetencia SOI	Kompetencie iných orgánov	

		•	stravovanie v ústavoch soc. starostlivosti

•	verejné stravov.
•	v pohostinských               zar. a zar.rýchleho občerstvenia

•	služby cestovných kancelárií

•	kategorizácia pohostinských zar. 

•	kategorizácia ubytovacích zar.

•	ustanovenia zákona o reklame

•	ustanovenia zákona o ochrane nefajčiarov

•	ustanovenia zákona o predaji ... na trhových miestach

•	ustanovenia zákona o podom.  a zásielk. predaji
•	všetky ostatné  služby, okrem tých, ktoré sú zákonom č. 310/1999 Z.z. vyňaté zo zákona č. 634/1992 Zb.	Orgány hygieny

Orgány hygieny
Orgány hygieny

OÚ

OÚ

OÚ, SPPI, orgány na ochranu zdravia

•	SPPI, OÚ, obce, štátne zdravotné ústavy, inšpektoráty práce

•	OÚ, obce, SPPI, Veterinárna správa

•	OÚ